**SPOROČILO ZA JAVNOST**

**ALI VEŠ kaj je ŠOU, kdo je ŠOU in zakaj je ŠOU?**

**Ljubljana, 5. april 2018 – ŠOU v Ljubljani je z aprilom začel komunikacijsko kampanjo, v kateri bo predstavil delovanje Študentske organizacije v Ljubljani skozi leta. Kampanja bo predstavljena na spletni strani ŠOU v Ljubljani ter na njenem Facebooku in Instagramu.**

ŠOU v Ljubljani je organizacija, ki za študente deluje na različnih področjih, vsa pa stremijo k tem, da študentom omogočijo čim bolj polno in zanimivo študentsko obdobje. Tako ŠOU v Ljubljani organizira najrazličnejše dogodke, izobraževalne, zabavne in športne narave. Vsi zavodi in ustanove ŠOU družine se tako trudijo, da imajo študenti možnost izkoristiti eno izmed najlepših obdobij svojega življenja.

Projekt **ALI VEŠ?** je zato namenjen informiranju študentov o stalnih dejavnostih ŠOU v Ljubljani in njenih zavodov. Želimo, da vsak študent Univerze v Ljubljani (in tudi širše) spozna ŠOU v Ljubljani in izkoristi vse, kar ponuja.

Skozi celoten projekt bo predstavljena družina ŠOU, zgodbe o doseganju študentskih pravic in prihodnost študentov, ki jo ŠOU v Ljubljani sooblikuje z ostalimi organizacijami. Več o projektu pa lahko preberete na spletni strani, kjer je vsak teden objavljena nova vsebina povezana z organizacijo.

KONTAKT:

Kristina Zidar, predstavnica za odnose z javnostmi ŠOU v Ljubljani, 051 705 209